



Διαβάστε επίσης:





Λένε συχνά πως ένα video αξίζει κάτι παραπάνω από 1.000 λέξεις.Αν αυτό ισχύει, τότε το οπτικό υλικό με τον Γιάννη Λαγό στον Άγνωστο Στρατιώτη να περιφέρεται ανάμεσα στους «ράμπο» που κατάφεραν να τα κάνουν γυαλιά-καρφιά κατά τη διάρκεια του συλλαλητηρίου έχει κάποια χρησιμότητα.Οι ομοϊδεάτες του ροπαλοφόροι τον κτυπούν με σεβασμό αλλά και οικειότητα στην πλάτη, σαν να του λένε «καταλάβαμε» ή «μην ανησυχείς».Ο φακός, αυτός ο αδιάψευστος αυτόπτης μάρτυρας, «συνέλαβε» τον βουλευτή και σε κάποιες άλλες στιγμές να επιχειρεί στο «πεδίον της μάχης» και να εμψυχώνει τους οργανωμένους οπαδούς του.Μπορεί λοιπόν ο Γιάννης Λαγός να υπερηφανεύεται πως ήταν και αυτός εκεί, όταν οι ομάδες κρούσης επιχειρούσαν να σπάσουν τον αστυνομικό κλοιό για να ανέβουν στη Βουλή. Το έχουν απωθημένο οι ακροδεξιοί από τότε που ο «FUHRER» έκαψε το γερμανικό κοινοβούλιο στο Βερολίνο. Η προβοκάτσια αυτή του επέτρεψε να «στεφθεί» Καγκελάριος. Τα υπόλοιπα είναι γνωστά.